Orthopedie Geldrop | Aandoeningen
Knie prothese Heup prothese
Drs. T. Sybesma
Schouder Elleboog Pols en Hand AMR – uitdagende toestande duur voort in K1 2018 - Solidariteit WêreldSolidariteit Wêreld
AMR – uitdagende toestande duur voort in K1 2018
Dinsdag, Junie 12th, 2018
Die Solidariteit-ETM Arbeidsmarkindeks het in die eerste kwartaal van 2018 vir die eerste keer sedert K1 van 2016 opgehou styg. Die indeks is ʼn maatstaf van werk- en loonsekerheid in die Suid-Afrikaanse arbeidsmark. Die indeks het van 50 in K4 2017 gedaal tot 49 in K1 2018. Op 49 bly die indeks onder sy gelykbreekpunt, wat daarop dui dat arbeidsmarktoestande in die eerste kwartaal van 2018 steeds uitdagend was.
“ʼn Daling in die indeks se komponente vir sakesiklustoestande en werknemervertroue het tot die geringe daling bygedra. Die komponent vir arbeisbekostigbaarheid het van ʼn hersiene 47 in K4 2017 tot 50 in die eerste kwartaal opgeskiet. Alhoewel dit ʼn aansienlike verbetering in die bekostigbaarheid van arbeid verteenwoordig, was dit nie genoeg om die indeks tot bokant 50 te laat styg nie,” het Gerhard van Onselen, ekonomiese navorser verbonde aan die Solidariteit Navorsingsinstituut, gesê.
Van Onselen het verder opgemerk dat werknemervertroue, ʼn subkomponent van die indeks, steeds ontwykend is en dat dit van ʼn vlak van 50 (in K4 2017) tot 48 in die eerste kwartaal gedaal het. “Die eerste kwartaal se resultate van die Solidariteit-ledeopname het geen positiewe reaksie in die persepsie van werksekerheid getoon in reaksie op die politieke optimisme wat die Ramaphosa-presidentskap omhul het nie. In hierdie tydperk het die parlement ook ten gunste van ʼn hersiening van opsies vir die onteiening van grond sonder vergoeding gestem, wat waarskynlik ʼn rol in die dalende werk- en loonsekerheid oor die algemeen gespeel het,” het Van Onselen bygevoeg.
“Dit is belangrik om daarop te let dat die indeks rondom die neutrale vlak bly ten spyte van relatief sterker wêreldwye en binnelandse ekonomiese toestande wat sedert vroeg in 2016 waargeneem word. In wese word die politieke optimisme van die eerste kwartaal steeds teruggehou deur skadelike beleid wat reeds afgedwing is en nuut voorgestel word,” het Van Onselen afgesluit
Arbeidsmarkverslag Kwartaal April – Junie 2018